ORDE do 28 de xuño de 2004 pola que se declara de interese galego a Fundación Iniciativas 21 e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/07/2004

Con data 25 de maio de 2004 publicouse no Diario Oficial de Galicia a orde clasificación da Consellería
da Presidencia, Relacións Institucionais e Administración Pública do 14 de maio de 2004 pola que se clasifica como mixta a Fundación Iniciativas 21, adscribíndoa á Consellería da Presidencia, Relacións Institucionais e Administración Pública, que terá que exercer plenamente o protectorado sobre ela.
A Fundación Iniciativas 21, foi constituída en escritura pública outorgada en Santiago de Compostela, o día dezanove de xaneiro de dous mil catro, ante o notario Héctor Ramiro Pardo García, co número sesenta e nove do seu protocolo por Joaquín Álvarez Corbacho, Xosé Carlos Arias Moreira, María Concepción Burgo López, María Olga Crespo Sánchez, Gumersindo Guinarte Cabada, Xoan López Facal, Abel Fermín Losada Álvarez, Ramón Maiz Suárez, José María Martín Moreno, Carlos Martínez-Buján Pérez, Emilio Pérez Touriño, Luis Rei Núñez, José Manuel Rivera Otero, Manuel Francisco Vieites García e Federico Vilas Martín. Todos eles interveñen no seu propio nome e dereito. Ademais interveñen en nome e representación de Manuel Lago Peñas, Santiago Lago Peñas, María Xosé Rodríguez Galdo, Mercedes Rosón Ferreiro, Cesar Antonio Molina Sánchez e Fabiola Sotelo Sotelo.
O obxecto da fundación, segundo establece o artigo 6 dos estatutos, é promover, impulsar e canalizar iniciativas que contribúan ao desenvolvemento político e social e ao progreso económico e cultural de Galicia, fomentando o coñecemento, a expansión e o desenvolvemento do pensamento socialdemócrata e galeguista para acadar unha sociedade máis desenvolvida, xusta, solidaria e respectuosa cos seus sinais de identidade no século XXI.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3 do Decreto 248/1992, do 18 de xuño, polo que se aproba o réxime de organización e funcionamento do Protectorado das Fundacións de Interese Galego,
DISPOÑO:
Artigo único.
1. Declarar de interese galego a Fundación Iniciativas 21 ao cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordenar a inscrición da Fundación Iniciativas 21 no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xuño de 2004.
Jaime Pita Varela
Conselleiro da Presidencia, Relacións
Institucionais e Administración Pública